3.	Tasharruf dateng perkawis punapa kemawon, sehingga perkawis kalawau saget dados jisim ingkang alus. Dene tasharruf mekaten punika terkadang sangking Malaikat utawi sangking Jin. Kados tasharrufipun malaikat dateng ‘arsy-ipun ratu Bulqiis, jaman nabiyullah Sulaiman. Ingkang naming sak kedepipun netra mawon ‘arsy kalawau saget kedatengake sangking negari Sabaa’ dumugi ngersanipun nabi Sulaiman dateng Palestin. Mestinipun ‘arsy ingkang arupi perkawis ingkang ageng punika menawi mboten malih dados jisim ingkang alus tentu mboten mungkin saget pindah dumugi ngarsanipun nabi Sulaiman kanthi cepetipun sak keeping netra. Lajeng, malihipun jisim kasar dados jisim alus punika sebab tasharrufipun malaikat jalaran sangking du’a ipun tiyang ‘alim ingkang asmanipun Ashif bin Bakhaya as. Utawi jalaran tasharrufipun kiyai Ashif piyambak inggih ugi saget. Mekaten ugi ruhipun syaikh Abdul Qadir Al Jailaani ugi saget tasharruf kados ingkang kasebat kalawau, jalarang sangking kathahipun anggenipun taat lan luhuripun derajatipun ing ngarsanipun Allah ta’ala, sahingga kagungan pinten-pinten karomah lan saget